# Muzica

### Reggae

Reggae este un gen muzical dezvoltat prima dată în Jamaica spre sfârșitul anilor 1960.

Reggae este un stil care își are originile în dezvoltarea stilurilor ska și rocksteady, cu un tempo în general mai lent decât cel al ska și rocksteady. Reggae de obicei are accentul pe a 2-a și a 4-a bătaie din fiecare măsură, având 4 bătăi pe măsură.

Reggae este adesea asociat cu mișcarea Rastafari, o influență importantă asupra multor muzicieni reggae importanți încă de la începutul său. Tematica versurilor e foarte diversă, incluzând iubirea, credința, relațiile, sărăcia, nedreptatea și alte probleme sociale.

Cuvântul reggae ca termen muzical a apărut pentru prima dată în presă odată cu hitul rocksteady din 1968 "Do the Reggay" al formației The Maytals, dar era deja folosit în Kingston, Jamaica ca și nume al unui dans mai lent și stil de rocksteady. Ca artist reggae Derrick Morgan spunea: "Nu ne'a plăcut numele de rocksteady așa că am încercat o versiune diferită a lui "Fat man". S-a schimbat beat-ul din nou. Producătorului Bunny Lee i-a plăcut ideea. A creat sound-ul cu vocea și chitara ritmică. Suna ca și "reggae, reggae" și de aici trăgându-și și numele"

The Wailers, pornită de Bob Marley, Peter Tosh, și Bunny Wailer în 1963, este grupul care a făcut tranziția prin toate cele trei stagii: de la hituri ska precum „Simmer Down”, la un rocksteady mai lent și apoi la reggae. Ei sunt și printre pionierii importanți ai reggae, împreună cu Prince Buster, Desmond Dekker, Jackie Mittoo și încă câțiva. Câțiva dintre cei mai importanți producători jamaicani care au fost influențați intens în dezvoltarea din ska în rocksteady și reggae în 1960 îi include pe Coxsone Dodd, Lee "Scratch" Perry, Leslie Kong și King Tubby. Alt producător a fost Chris Blackwell, care a înființat Island Recordsin 1960 în Jamaica, apoi relocată în Anglia în 1962, unde a continuat să promoveze muzica jamaicană A format un parteneriat în Marea Britanie până în 1974, când Saga a cumpărat denumirea.